|  |
| --- |
| **Kőszegi Közös Önkormányzati Hivatal****Igazgatási Osztály****9730 Kőszeg, Jurisics tér 8.** |

|  |  |  |  |
| --- | --- | --- | --- |
| **Ügyiratszám:** **Ügyintéző:** **Telefon:**   | **K/7340-2/2021.**  | **Tárgy:** | Kulturális, Oktatási, Szociális, Egészségügyi és Sport BizottságJegyzőkönyve |

**Kulturális, Oktatási, Szociális, Egészségügyi és Sport Bizottság**

**Kőszeg**

**J E G Y Z Ő K Ö N Y V**

Készült **2021. augusztus 19-én 9:30 órai kezdettel** a Kulturális, Oktatási, Szociális, Egészségügyi és Sport Bizottság üléséről.

**Jelen vannak:**

* Fekete-Pataki Editbizottsági elnök, Gelencsér Attila, Velkyné Ball Andrea és Molnár Zoltán
* Terplán Zoltán alpolgármester,
* Dr. Zalán Gábor jegyző,
* Kovács-Mezei Virág igazgatási osztályvezető,
* Cserkutiné Stipsics Edina osztályvezető,
* Raposa Helga intézményvezető,
* Gregorich Szilvia jegyzőkönyvvezető.

**Fekete-Pataki Edit** bizottsági elnök köszönti a megjelenteket. Elmondja, hogy Dr. Koczor Gábor igazoltan távol van, Keszei Balázs pedig jelezte késését. **Fekete-Pataki Edit** bizottsági elnök megállapítja, hogy a bizottság **4 fővel határozatképes.**

Dr. Zalán Gábor jegyző elfoglaltságaira hivatkozva kéri az 5. napirendi pontban szereplő, a Kőszegi Testvérvárosi Egyesülettel kötendő feladatátvállalási szerződés jóváhagyása első napirendi pontként történő megtárgyalását, melyet a bizottság egyhangúlag, **4 igen** szavazattal elfogad.

**Fekete-Pataki Edit** szavazásra bocsátja a módosított napirendet, amit a bizottság egyhangúlag, **4 igen** szavazattal elfogad.

**N A P I R E N D:**

1. A Kőszegi Testvérvárosi Egyesülettel kötendő feladatátvállalási szerződés jóváhagyása

 Előadó a polgármester nevében: Dr. Zalán Gábor jegyző

1. A szociális ellátásokról szóló önkormányzati rendelet elfogadása.

 Előadó a polgármester nevében: Kovács-Mezei Virág igazgatási osztályvezető

1. A Bursa Hungarica Felsőoktatási Önkormányzati Ösztöndíjpályázatról szóló szabályzat módosítása

 Előadó a polgármester nevében: Kovács-Mezei Virág igazgatási osztályvezető

1. A Bursa Hungarica Felsőoktatási Önkormányzati Ösztöndíjpályázathoz való csatlakozás

 Előadó a polgármester nevében: Kovács-Mezei Virág igazgatási osztályvezető

1. A „Jó tanuló – jó sportoló” elismerő rendszerről szóló 89/2020. (IX. 2.) sz. képviselő-testületi határozat felülvizsgálata

 Előadó a polgármester nevében: Kovács-Mezei Virág igazgatási osztályvezető

1. **napirendi pont**

**A Kőszegi Testvérvárosi Egyesülettel kötendő feladatátvállalási szerződés jóváhagyása**

**Előadó a polgármester nevében: Dr. Zalán Gábor jegyző**

**Dr. Zalán Gábor** röviden ismerteti az előterjesztést. Kőszeg Város Önkormányzata a Kőszegi Testvérvárosi Egyesület szakmai segítségével sikeresen pályázott a Douzelage testvérvárosi kör szlovén partnere (Skofja Loka), mint vezető partner által benyújtott, Európai Unió által finanszírozott projekt megvalósítására. Egy nagyszabású találkozót szerveznek városunkban 2021. augusztus 26-29. között. A találkozás lényege az idős és a fiatal generációk generációs különbségeinek átbeszélése, tapasztalatcseréi és szalmai konferenciái kerülnének megrendezésre, melyhez köttetne egy feladatátvállalási szerződés, ehhez kéri a bizottság jóváhagyását. Megköszöni a figyelmet.

**Terplán Zoltán** érdeklődik a részletes programok iránt.

**Dr. Zalán Gábor** elmondja, hogy a kérdést a Képviselő-testületi ülésre is meghívott Dr. Mátrai István, a Kőszegi Testvérvárosi Egyesület megbízottja válaszolja meg, mivel részletes programtervről egyelőre nincsenek információk.

**Gelencsér Attila** érdeklődik, hogy a feladatátvállalási szerződésben szereplő összeg az egész projektre vonatkozik vagy a most megrendezett három napos konferenciára.

**Cserkutiné Stipsics Edina** elmondja, hogy egyelőre 9.000, - € áll rendelkezésre, önerőt nem igényelt, de 2022-ben is várhatóak rendezvények, melyek most még ismeretlenek.

**Molnár Zoltán** röviden ismerteti félelmét.

Mivel több kérdés és hozzászólás nem érkezik, **Fekete-Pataki Edit** szavazásra bocsátja az előterjesztésben szereplő **határozati javaslatot,** melyet a bizottság egyhangúlag, **4 igen** szavazattal elfogad.

*A bizottság az alábbi határozatot hozza:*

**3/2021. (VIII.19.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzatának Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a Kőszegi Testvérvárosi Egyesülettel a Douzel(ACT)age projekt szervezési-lebonyolítási munkáinak elvégzéséről szóló feladatátvállalási szerződést a mellékletben szereplő tartalommal hagyja jóvá és hatalmazza fel a polgármestert annak aláírására.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

1. **napirendi pont**

**A szociális ellátásokról szóló önkormányzati rendelet elfogadása.**

**Előadó a polgármester nevében: Kovács-Mezei Virág igazgatási osztályvezető**

**Kovács-Mezei Virág** röviden elmondta, hogy a Vas Megyei Kormányhivatal Hatósági Főosztály Törvényességi Felügyeleti Osztálya az idei évben célellenőrzést végzett a települési önkormányzatok szociális, valamint gyermekvédelmi tárgyú önkormányzati rendeletei tartalmára vonatkozóan. A változásokat röviden ismerteti. Elmondja, hogy a változások nem érintik hátrányosan a rászorulókat, hiszen sem a települési támogatások típusaiban, sem a jövedelemhatárok tekintetében, sem a támogatási összegben, sem az igénylések számában nincs módosítás. Hozzáfűzi, hogy a rendelet felépítése és a támogatások elnevezése változik. Kéri a rendelet-tervezet elfogadását.

Mivel kérdés és hozzászólás nem érkezik, **Fekete-Pataki Edit** szavazásra bocsátja az előterjesztésben szereplő **rendelet-tervezet elfogadását**,melyet a bizottság egyhangúlag, **4 igen** szavazattal elfogad.

*A bizottság az alábbi módosított határozatot hozza:*

**4/2021. (VIII.19.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzatának Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a szociális ellátásokról szóló önkormányzati rendeletet-tervezetet fogadja el.

**Felelős:** Fekete-Pataki Edit, a bizottság elnöke

**Határidő:** a Képviselő-testület decemberi ülése

1. **napirendi pont**

**A Bursa Hungarica Felsőoktatási Önkormányzati Ösztöndíjpályázatról szóló szabályzat módosítása**

**Előadó a polgármester nevében: Kovács-Mezei Virág igazgatási osztályvezető**

**Kovács-Mezei Virág** elmondja, hogyáttekinttetésre került a Bursa Hungarica Felsőoktatási Önkormányzati Ösztöndíjpályázatról szóló szabályzat. Az Igazgatási Osztály indokolnak tartja a jövedelemhatárok emelését, hogy több diák tudja igénybe venni ezt a támogatási formát. Elmondja, hogy Fekete-Pataki Edit elnökasszony részéről felmerült egy olyan javaslat miszerint a jelenlegi 5.000, - Ft összeg 10.000 Ft összegre kerüljön emelésre amennyiben lehetséges, melynek nincsen akadálya. Hozzáfűzi, hogy a mármeglévő és elnyert „B” típusú pályázatot nem érinti az összeg megemelést, melyet röviden indokol. Megköszöni a figyelmet.

**Gelencsér Attila** érdeklődik, hogy hány diákot érint az ösztöndíj.

**Kovács-Mezei Virág** elmondja, hogy ebben az évben 1 fő „B” és 8 fő „A” érvényes pályázat volt.

Mivel több kérdés és hozzászólás nem érkezik, **Fekete-Pataki Edit** szavazásra bocsátja az előterjesztésben szereplő **határozati javaslatot,** melyet a bizottság egyhangúlag, **4 igen** szavazattal elfogad.

*A bizottság az alábbi módosított határozatot hozza:*

**5/2021. (VIII.19.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzatának Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a 224/2007. (IX. 25.) képviselő-testületi határozattal elfogadott Bursa Hungarica Felsőoktatási Ösztöndíjpályázatról szóló szabályzatot 2021. szeptember 1-jei hatállyal az alábbiak szerinti módosítással fogadja el:

1. A szabályzat 3. § (1) bekezdés a) pontjában a „300 %-át” szövegrész helyébe a „350 %-át” szöveg lép.
2. A szabályzat 3. § (1) bekezdés b) pontjában a „350%-át” szövegrész helyébe a „420 %-át” szöveg lép.
3. A szabályzat 7. § (1) bekezdésében a „legalább 1.000.-Ft, de legfeljebb 5.000.-Ft” szövegrész helyébe a „legalább 5.000 Ft, de legfeljebb 10.000 Ft” szöveg lép.

**Felelős:** Fekete-Pataki Edit, a bizottság elnöke

**Határidő:** a Képviselő-testület decemberi ülése

1. **napirendi pont**

**Bursa Hungarica Felsőoktatási Önkormányzati Ösztöndíjpályázathoz való csatlakozás**

**Előadó a polgármester nevében: Kovács-Mezei Virág igazgatási osztályvezető**

**Kovács-Mezei Virág** elmondja, hogy aKépviselő-testület 224/2007. (IX.25.) számú határozatával elfogadott a Bursa Hungarica Felsőoktatási Önkormányzati Ösztöndíjpályázatról szóló szabályzat 1. §-a alapján az önkormányzat az ösztöndíjpályázathoz történő csatlakozásról évente dönt. A csatlakozás feltétele az Emberi Erőforrások Minisztériuma által meghatározott Általános Szerződési Feltételek elfogadása, mely a csatlakozási nyilatkozat polgármester általi aláírásával történik meg. Ehhez szükséges, hogy a pályázathoz való csatlakozás esetén a képviselő-testület felhatalmazza a polgármestert a csatlakozási nyilatkozat aláírására. Röviden hozzáfűzi, hogy az EMMI kiírása ugyan még nem jelent meg, de a szerződési feltételek minden évben hasonlóak. Köszöni a figyelmet.

Mivel kérdés, hozzászólás és észrevétel nem érkezik, **Fekete-Pataki Edit** szavazásra bocsátja az előterjesztésben szereplő **határozati javaslatot,** melyet a bizottság egyhangúlag, **4 igen** szavazattal elfogad.

*A bizottság az alábbi módosított határozatot hozza:*

**6/2021. (VIII.19.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzatának Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy csatlakozzon a Bursa Hungarica Felsőoktatási Önkormányzati Ösztöndíjpályázat 2022. évi fordulójához, és hatalmazza fel a polgármestert a csatlakozási nyilatkozat aláírására.

**Felelős:** Fekete-Pataki Edit, a bizottság elnöke

**Határidő:** a Képviselő-testület decemberi ülése

1. **napirendi pont**

**A „Jó tanuló – jó sportoló” elismerő rendszerről szóló 89/2020. (IX. 2.) sz. képviselő-testületi határozat felülvizsgálata**

**Előadó a polgármester nevében: Kovács-Mezei Virág igazgatási osztályvezető**

**Kovács-Mezei Virág** röviden ismerteti az előterjesztést.Elmondja, hogy azelmúlt év tapasztalatai alapján a feltételrendszert változtatni szükséges. Hozzáfűzi, hogy a tervezet szerint kizárólag a jó tanulmányi eredményt és kiváló sporteredményt elérő tanulók részesülnének elismerésben. Az elismerés elnevezése „Jó tanuló és jó sportoló” elismerésre változik. A tervezet szerint módosításra kerülnek a jó tanulmányi eredményt meghatározó tanulmányi átlagok. Köszöni a figyelmet.

**Fekete-Pataki Edit** hozzáfűzi, hogy a nagy létszámú javaslattételkor egy belső szempontrendszer alapján kerülne megszűrésre, hiszen az elismerés rangját szeretnék emelni.

**Molnár Zoltán** továbbra is úgy gondolja, hogy a javasolt gyerekek kapják meg mindannyian a kitüntetést, melyet röviden indokol. Sérelmezi a megszűrést, úgy gondolja, hogy azok a tanulók, akiket felterjesztenek az elismerő címre, azokkal a gyerekekkel nem tenne különbséget, kapják meg az elismerést.

**Kovács-Mezei Virág** hozzáfűzi, hogy az intézményvezető felterjeszti a tanulókat és ezt követően a bizottság eldöntheti, hogy a feltételeknek megfelelő tanulók mindannyian megkapják-e az elismerést, vagy a bizottság megszűri. A szabályzat lehetőséget ad a döntésre.

**Dr. Zalán Gábor** az elhangztotokat kiegészíti,mivel az előző évben is 100-as nagyságrendben érkezett be a felterjesztett tanulók száma, akik mind megérdemelnék a kitüntetést, de szeretnék azt is elérni, hogy a gyerekek részére legyen egy húzóerő, valamint a belső megszűréssel valóban az elismerés színvonalát szeretnék emelni.

**Velkyné Ball Andrea és Gelencsér Attila** egyöntetűen egyetért azzal a véleménnyel, hogya szabályzat egy keretrendszer, döntésre, szűkítésre való lehetőség, mely alapján nincs kizárva Molnár Zoltán elgondolása és tavaly tett javaslata, miszerint mindenki megkaphatja az elismerést, de a döntés elsősorban a bizottság felelőssége, másodsorban a polgármester felelőssége lesz.

A napirendi pont megtárgyalását a következő észrevételek érkeztek:

1. Fekete-Pataki Edit észrevétele, hogy az intézményvezető javasolja a gyerekeket az ő tudtuk nélkül, akik pedig elismerésben részesülnek csak azok kapnak meghívót a rendezvényre. Úgy gondolja, hogy ezzel elkerülhető a „miért ő kapott és miért nem én” probléma. A szabályzat egy lehetőség, mellyel lehet élni.
2. Fekete-Pataki Edit észrevétele továbbá, hogy a járványhelyzet miatt sokan nem tudták sporttevékenységüket befejezni, amiben megmutatkozna tényleges tehetségük. Ezért úgy gondolja, hogy minden év egyedi lesz a döntés szempontjából.
3. Terplán Zoltán észrevétele, hogy a „Jó tanuló és jó sportoló” sokkal egyértelműbbé tette ezt a keretrendszert, aminek nagyon örül. Észrevétele továbbá, hogy ez mellett két területen is gondolkodna, az egyik terület, aki a tanulmányi eredményei mellett kiválóan teljesít a művészeti ágban akár egy „Jó tanuló és kiváló művész” kategória. A másik terület pedig, aki nagyon jó tanulmányi átlaga mellett kiváló versenyeredményeket ér el őket is lehetne díjazni.

**Kovács-Mezei Virág** az észrevételekhez hozzáfűzi, hogya jelenlegi szabályzattól teljesen külön is lehet bármikor egy új szabályzatot létrehozni, melyhez elgondolások voltak ugyan, azonban a kiváló művész egy nagyon nehezen megfogható kategória, melyet röviden ismertet.

Ezt követően átbeszélésre kerülnek a Polgármesteri elismerő kitüntető oklevél lehetőségei, a gyerekek nem egyforma képességeinek szempontjai, iskolák színvonalainak átbeszélése, a szabályzat általi nívósabb díjak előnyei, a tanulmányi átlag esetleges emelésének előnyei és hátrányai, a magatartási és szorgalom eredményeinek beleszámítása a tanulmányi átlagba.

A napirendi pont megtárgyalását követően **Fekete-Pataki Edit** szavazásra bocsátja az előterjesztésben szereplő **I.** **határozati javaslatot,** melyet a bizottság egyhangúlag, **4 igen** szavazattal elfogad.

*A bizottság az alábbi módosított határozatot hozza:*

**7/2021. (VIII.19.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzatának Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a „Jó tanuló, jó sportoló” elismerő-rendszer működéséről és feltételrendszeréről szóló 89/2020. (IX. 3.) képviselő-testületi határozatát vonja vissza.

**Felelős:** Fekete-Pataki Edit, a bizottság elnöke

**Határidő:** a Képviselő-testület decemberi ülése

**Fekete-Pataki Edit** szavazásra bocsátja az előterjesztésben szereplő **II.** **határozati javaslatot,** melyet a bizottság egyhangúlag, **4 igen** szavazattal elfogad.

*A bizottság az alábbi módosított határozatot hozza:*

**8/2021. (VIII.19.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzatának Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a „Jó tanuló és jó sportoló” elismerő-rendszerről szóló szabályzatot a melléklet szerinti tartalommal fogadja el.

**Felelős:** Fekete-Pataki Edit, a bizottság elnöke

**Határidő:** a Képviselő-testület decemberi ülése

Az egyebek keretében Terplán Zoltán érdeklődik, hogy a Tankerületi igazgatóval mikor lehet felvenni a kapcsolatot, mivel több jelzés is érkezett, hogy a délutáni sport tevekénységekhez szeretnék igénybe venni a termet.

Az érdeklődő kérdést a bizottság tagjai nem tudták megválaszolni.

Mivel több hozzászólás, kérdés, vélemény nem érkezik, Fekete-Pataki Editmegköszöni a figyelmet és az ülést 10.30 perckor berekeszti.

Kelt, mint az első oldalon.

Fekete-Pataki Edit

 bizottsági elnök bizottsági tag